Jungtinių Valstijų karinės oro pajėgos

Jungtinių Valstijų karinės oro pajėgos () – Jungtinių Amerikos Valstijų ginkluotųjų pajėgų dalis. Iš pradžių jos priklausė JAV sausumos pajėgoms, bet pagal 1947 m. Nacionalinio saugumo aktą 1947 m. rugsėjo 18 d. buvo suformuotas atskiras kariuomenės skyrius. Tai vėliausiai suformuotas JAV kariuomenės skyrius. JAV KOP „2010 m. pajėgumo ataskaitoje“ išdėstytos šios funkcijos: branduolinio atgrasymo operacijos, specialiosios operacijos, pranašumas ore, visuotinė integruota žvalgyba ir stebėjimas, pranašumas kosmose, vadovavimas ir kontrolė, pranašumas kibernetinėje erdvėje, personalo gelbėjimas, greitas puolimas visame pasaulyje, partnerysčių užmezgimas, greitas judumas visame pasaulyje ir greitas karinių pajėgų palaikymas.2010 United States Air Force Posture Statement . USAF, 9 February 2010.

2009 m. JAV KOP tarnyboje buvo 5 573 pilotuojami orlaiviai (3 990 priklausė KOP, 1 213 – Oro erdvės apsaugos pajėgoms; ir 370 – Karinių oro pajėgų rezervui),„2009 Air Force Almanac“. „Air Force Magazine“, May 2009, p. 48. maždaug 180 bepiločių karinių orlaivių, 2 130 ore paleidžiamų sparnuotųjų raketų,„Gallery of USAF Weapons, 2009 Air Force Almanac“. „Air Force Magazine“, May 2009, pp. 137–138. JAV KOP planuoja iki 2012 m. išimti iš apyvartos visas 460 AGM-129 pažangiąsias sparnuotąsias raketas ir visas, išskyrus 528, ore paleidžiamas sparnuotąsias raketas. ir 450 tarpžemyninių balistinių raketų. 2008 m. rugsėjį JAV KOP aktyvioje tarnyboje buvo 330 159 kariškių, 68 872 kariškių tarnavo rinktiniame rezerve ir 94 753 – Oro erdvės apsaugos pajėgose. Taip pat JAV KOP dirbo 151 360 civilių asmenų,„Airman Magazine: The Book 2010 – Personnel Facts and Figures“ . „Airman Magazine“, Volume 54, Number 3, p. 46. o pagalbinėje Civilinėje oro erdvės patruliavimo tarnyboje buvo daugiau nei 60 000 narių. JAV KOP yra didžiausios oro pajėgos pasaulyje.

Karinių oro pajėgų departamentui vadovauja civilis Karinių oro pajėgų sekretorius, kuris tvarko visus administracinius ir politinius reikalus. Karinių oro pajėgų departamentas yra Gynybos departamento, kuriam vadovauja Gynybos sekretorius, padalinys. Aukščiausias Karinių oro pajėgų departamento karininkas yra Karinių oro pajėgų vadas.

 Išnašos 

 Taip pat skaitykite 
 Jungtinių Valstijų kariuomenės oro pajėgos

Kategorija:JAV kariuomenė
Kategorija:karinės oro pajėgos
Kategorija:JAV aviacija